CELEX: 52010PC0607
Language: lt
Date: 2010-10-27
Title: Pasiūlymas EUROPOS PARLAMENTO IR TARYBOS DIREKTYVA kuria iš dalies keičiamos Direktyvos 2000/25/EB nuostatos dėl traktorių, pateiktų rinkai pagal lankstumo schemą

|

52010PC0607

/* KOM/2010/0607 galutinis - COD 2010/0301 */  Pasiūlymas EUROPOS PARLAMENTO IR TARYBOS DIREKTYVA kuria iš dalies keičiamos Direktyvos 2000/25/EB nuostatos dėl traktorių, pateiktų rinkai pagal lankstumo schemą  

	[pic] | EUROPOS KOMISIJA |Briuselis, 2010.10.27KOM(2010) 607 galutinis2010/0301 (COD)PasiūlymasEUROPOS PARLAMENTO IR TARYBOS DIREKTYVAkuria iš dalies keičiamos Direktyvos 2000/25/EB nuostatos dėl traktorių, pateiktų rinkai pagal lankstumo schemą(Tekstas svarbus EEE)SEK(2010) 1252 SEK(2010) 1251AIŠKINAMASIS MEMORANDUMAS1. PASIŪLYMO APLINKYBĖSDirektyvoje 2000/25/EB[1] dėl veiksmų, kurių būtina imtis dėl variklių, skirtų žemės ūkio ar miškų ūkio traktoriams, išmetamų dujinių teršalų ir kietųjų dalelių, iš dalies keičiančioje Tarybos direktyvą 74/150/EEB, (toliau - direktyva) reglamentuojamas žemės ūkio ir miškų ūkio traktoriuose sumontuotų dyzelinių variklių išmetamo anglies monoksido (CO), angliavandenilių (HC), azoto oksidų (NOx) ir kietųjų dalelių (KD) didžiausias kiekis. Ši direktyva suderinta su panašia direktyva dėl ne kelių mobiliųjų mašinų (97/68/EB).Direktyvoje numatyti išmetalų ribojimo etapai palaipsniui griežtinant reikalavimus ir atitinkamos atitikties datos. Gamintojai turi užtikrinti, kad nauji varikliai atitiktų šias ribines vertes ir galėtų būti pateikti rinkai.Direktyva 2005/13/EB[2], kuria keičiama Direktyva 2004/26/EB[3], nustatytas dabartinis daugumos dyzelinių variklių išmetalų kiekio ribojimo etapas, vadinamas III A etapu. Nuo 2011 m. sausio 1 d. šios ribinės vertės bus palaipsniui pakeistos griežtesnėmis III B etapo ribinėmis vertėmis, taikomomis naujiems parduodamiems traktoriams. Šių variklių tipo patvirtinimo laikotarpis prasidėjo 2010 m. sausio 1 d. Nuostatos taikomos įvairiems traktoriams.Dabartiniai varikliai turės būti iš esmės patobulinti, kad atitiktų III B etapo ribines vertes. Variklių konfigūracijos, dydžio ar svorio pokyčiai turės poveikį traktorių gamintojams, kurie turės visiškai pritaikyti savo traktorių konstrukciją prie patobulintų variklių. Šis procesas gali prasidėti tik tada, kai variklis bus baigtas kurti. Techniniai sprendimai, kad varikliai atitiktų III B etapo reikalavimus, apskritai dar nėra iki galo parengti. Todėl traktorių gamintojai dar negali visiškai perkonstruoti mašinų, kuriose turi būti montuojamas variklis. Nors kai kuriems iš jų III B etapo išmetalų kiekio reikalavimai nekels labai didelių problemų, kitais atvejais naudojamas variklis, atitinkantis III B etapo reikalavimus, dar toli gražu nėra visiškai baigtas ir dar reikia atlikti daug mokslinių tyrimų ir tobulinti technologijas, norint užtikrinti, kad traktoriai rinkai būtų tiekiami su III B etapo reikalavimus atitinkančiais varikliais.Gamintojų, siekiančių užtikrinti atitiktį naujoms išmetalų kiekio ribinėms vertėms, sąnaudos yra didelės. Šioms sąnaudoms priskiriamos, pavyzdžiui, mokslinių tyrimų ir technologinės plėtros sąnaudos, įrangos konstrukcijos pakeitimo sąnaudos, sąnaudos vėlesnės priežiūros įtaisams, dokumentų ir ženklinimo sąnaudos ir kt.Nuo 2009 m. pradžios daugelį ES įsikūrusių traktorių gamintojų netikėtai skaudžiai paveikė pasaulinė finansų ir ekonominės krizė. Apskritai, staigiai sumažėjus apyvartai, gerokai sumažėjo pajamų ir kapitalo, investuojamo į būtinus traktorių su III B etapo reikalavimus atitinkančiais visų galios kategorijų varikliais mokslinius tyrimus ir technologinę plėtrą bei taikymą direktyvoje numatytais laikotarpiais.Direktyvose 2004/26/EB ir 2005/13/EB taip pat nustatyta vadinamoji lankstumo schema, skirta perėjimui nuo vieno išmetalų kiekio ribojimo etapo prie kito palengvinti. Tai leidžia traktorių gamintojams vienu išmetalų kiekio ribojimo etapu rinkai tiekti ribotą skaičių traktorių, kuriose sumontuoti varikliai, atitinkantys ankstesnio išmetalų kiekio ribojimo etapo ribines vertes. Pagal lankstumo schemą traktorių gamintojams leidžiama tiekti rinkai ribotą skaičių kiekvienos variklių galios kategorijos traktorių, neviršijant 20 % traktorių gamintojų metinės apyvartos, apskaičiuotos pagal vidutinę apyvartą ES per pastaruosius 5 metus, arba nustatytą skaičių traktorių, kaip numatyta direktyvoje. Antroji galimybė skirta mažesnėms įmonėms, kurių variklių gamybos mastai mažesni.Pridedamame pasiūlyme atsižvelgiama į tai, kad vėluojant sukurti naują konstrukciją ir dėl nenumatytos finansų krizės ir gamintojams sudėtinga patvirtinti III B etapo reikalavimus atitinkančius variklius ir tiekti juos rinkai. Siūloma keisti lankstumo schemos nuostatas, kad būtų galima mažinti perėjimo nuo III A prie III B etapo išmetalų kiekio reikalavimų poveikį pratęsiant III A etapo reikalavimų taikymą, tačiau paliekant galioti III B etapo išmetalų kiekio ribojimo reikalavimą, kad būtų įgyvendinamas direktyvos tikslas – mažinti išmetamų dujų ir kietųjų dalelių teršalų kiekį Europos Sąjungoje.2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAIDėl pasiūlymo buvo konsultuotasi su valstybių narių ir suinteresuotaisiais pramonės atstovais pasitelkus pagal direktyvą ekspertų grupę mašinų išmetalų klausimais (GEME) ir žemės ūkio traktorių darbo grupę (WGAT). Be to, Komisija 2009 m. gegužės–birželio mėn. išsamiai konsultavosi su valstybių narių institucijomis ir visomis suinteresuotosiomis šalimis, t. y. gamintojais, aplinkos organizacijomis, darbuotojų asociacijomis. Pasiūlyme atsižvelgta į Jungtinio Tyrimų centro (toliau – JRC) atliktą techninę Direktyvos 97/68/EB[4] peržiūrą, į kurią, inter alia , įtrauktas poreikio iš dalies keisti lankstumo schemos nuostatas vertinimas, nepriklausomų konsultantų[5] atliktas poveikio vertinimo tyrimas, kuriuo siekta įvertinti pasiūlytų politikos alternatyvų poveikį, kaip nustatyta JRC techninės peržiūros projekte, papildomas JRC techninės peržiūros ataskaitoje išdėstytų alternatyvų poveikio tyrimas, įskaitant lankstumo schemos pakeitimo pasekmes MVĮ.3. TEISINIAI PASIŪLYMO ASPEKTAIDirektyvos 2000/25/EB ir šio pasiūlyto pakeitimo tikslas yra prisidėti prie sklandaus traktorių vidaus rinkos veikimo, tuo pačiu apsaugant žmonių sveikatą ir aplinką. Teisinis pagrindas – Sutarties 114 straipsnis.Pasiūlyme numatomi tokie Direktyvos 2000/25/EB pakeitimai:perėjimo nuo III A etapo išmetalų kiekio reikalavimų prie III B etapo reikalavimų laikotarpiu – kiekvienos variklių kategorijos variklių, tiekiamų rinkai pagal lankstumo schemą, procentinė dalis didinama nuo 20 iki 50 % traktorių gamintojų metinės įrangos apyvartos arba siūloma kita galima alternatyva – didžiausio variklių, kurie gali būti tiekiami rinkai pagal lankstumo schemą, skaičiaus pakeitimas; šios priemonės bus taikomos iki 2013 m. gruodžio 31 d.4. POVEIKIS BIUDŽETUIPasiūlymas neturi poveikio Bendrijos biudžetui.5. NEPRIVALOMI DUOMENYS2010/0301 (COD)PasiūlymasEUROPOS PARLAMENTO IR TARYBOS DIREKTYVAkuria iš dalies keičiamos Direktyvos 2000/25/EB nuostatos dėl traktorių, pateiktų rinkai pagal lankstumo schemąEUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo, ypač į jos 114 straipsnį,atsižvelgdami į Europos Komisijos pasiūlymą[6],teisės akto projektą perdavus nacionaliniams parlamentams,atsižvelgdami į Europos ekonomikos ir socialinių reikalų komiteto nuomonę[7],atsižvelgdami į Regionų komiteto nuomonę[8],taikydami įprastą teisėkūros procedūrą,kadangi:1.  2000 m. gegužės 22 d. Europos Parlamento ir Tarybos direktyvoje 2000/25/EB dėl veiksmų, kurių būtina imtis dėl variklių, skirtų žemės ūkio ar miškų ūkio traktoriams, išmetamų dujinių teršalų ir kietųjų dalelių, iš dalies keičiančioje Tarybos direktyvą 74/150/EEB[9], reglamentuojamas žemės ūkio ir miškų ūkio traktoriuose sumontuotų variklių išmetalų kiekis. Dabartinio etapo išmetalų kiekio ribinės vertės, taikomos tvirtinant daugumos slėginio uždegimo variklių tipą, yra nurodomos kaip III A etapo ribinės vertės. Direktyvoje numatyta, kad nuo 2011 m. sausio 1 d. šios ribinės vertės bus palaipsniui pakeistos griežtesnėmis III B etapo ribinėmis vertėmis tiekiant variklius rinkai ir nuo 2010 m. sausio 1 d. – tvirtinant šių variklių tipą. Atsižvelgiant į tai, kad IV etapo ribinės vertės griežtesnės nei III B etapo vertės, IV etapas bus įgyvendinamas palaipsniui – nuo 2013 m. sausio 1 d. tvirtinant tokių variklių tipą, o nuo 2014 m. sausio 1 d. – tiekiant juos rinkai.2.  Perėjimas prie III B etapo susijęs su technologiniu šuoliu, kuriam įgyvendinti reikia didelių sąnaudų variklių konstrukcijai pakeisti ir pažangiems techniniams sprendimams sukurti. Šis teisės aktų leidėjo 2005 m. numatytas perėjimas sutapo su ekonomikos nuosmukiu nagrinėjamame sektoriuje, todėl pramonei sunku padengti įgyvendinimo sąnaudas, kurios patiriamos prisitaikant prie naujų teisinių reikalavimų.3.  Direktyvoje 2000/25/EB nustatyta lankstumo schema, kad traktorių gamintojai galėtų laikotarpiu tarp dviejų išmetalų kiekio ribojimo etapų parduoti ribotą skaičių variklių, kurie neatitinka reikalavimų dėl galiojančių išmetalų kiekio ribinių verčių, bet yra patvirtinti kaip atitinkantys reikalavimus dėl ankstesniojo etapo išmetalų kiekio ribinių verčių.4.  Nuo 2005 m. pagal Direktyvos 2000/25/EB 4 straipsnio 8 dalį numatyta, kad atsižvelgiama į didesnio lankstumo, susijusio su III B ir IV etapų ribinėmis vertėmis, poreikį. Siekiant suteikti pramonei sudaryti sąlygas lengviau pereiti į kitą etapą būtina pritaikyti lankstumo schemos taikymo sąlygas.5.  Perėjimo nuo III A prie III B etapo laikotarpiu variklių, tiekiamų rinkai pagal lankstumo schemą, procentinė dalis turėtų būti padidinta nuo 20 iki 50 % traktorių gamintojų metinės traktorių, parduodamų su tos kategorijos varikliais, apyvartos. Optimaliu atveju didžiausias variklių, kurie gali būti tiekiami rinkai pagal lankstumo schemą, skaičius turėtų būti atitinkamai pakeistas.6.  Todėl Direktyva 2000/25/EB turėtų būti atitinkamai iš dalies pakeista.7.  Šioje direktyvoje numatytomis priemonėmis atsižvelgiama į laikinus pramonės patiriamus sunkumus; jos turėtų būti skirtos tik perėjimui nuo III A prie III B etapo ir turėtų baigti galioti 2013 m. gruodžio 31 d.,PRIĖMĖ ŠIĄ DIREKTYVĄ:1 straipsnisDirektyva 2000/25/EB iš dalies keičiama taip:1. 3a straipsnis papildomas šia pastraipa: „IV priedo 1.2., 1.2.1 ir 1.2.2 skirsniuose išdėstyta lankstumo schema taikoma tik perėjimui nuo III A prie III B etapo ir baigia galioti 2013 m. gruodžio 31 d.“2. IV priedo 1 skirsnis pakeičiamas šios direktyvos I priedo tekstu.2 straipsnisPerkėlimas į nacionalinę teisę1. Valstybės narės ne vėliau kaip iki [dvylika mėnesių nuo šios direktyvos paskelbimo] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.Tas nuostatas jos taiko nuo [metai, mėnuo, diena, t. y. kita diena po taikymo datos].Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės Komisijai pateikia šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja dvidešimtą dieną po jos paskelbimo Europos Sąjungos oficialiajame leidinyje .4 straipsnisŠi direktyva skirta valstybėms narėms.Priimta [...] [...]Europos Parlamento vardu Tarybos varduPirmininkas Pirmininkas […] […]I PRIEDASIV priedo 1 skirsnis pakeičiamas taip:„1. VARIKLIŲ IR TRAKTORIŲ GAMINTOJŲ VEIKSMAI8.  Išskyrus perėjimo nuo III A prie III B etapo laikotarpį, traktorių gamintojas, pageidaujantis pasinaudoti lankstumo schema, turi prašyti savo patvirtinimą suteikiančios institucijos leidimo laikotarpiu nuo vieno iki kito išmetalų kiekio ribojimo etapo tiekti rinkai arba įsigyti iš variklių tiekėjų 1.1.1 ir 1.1.2 skirsniuose nurodytų variklių, kurie neatitinka galiojančių reikalavimų dėl išmetalų kiekio ribinių verčių, tačiau yra patvirtinti kaip atitinkantys reikalavimus dėl ankstesniojo etapo išmetalų kiekio ribinių verčių.9.  Variklių, tiekiamų rinkai pagal lankstumo schemą, skaičius kiekvienai variklių kategorijai turi neviršyti 20 % traktorių gamintojų metinės traktorių, kuriuose įmontuotas tos kategorijos variklis, apyvartos (apskaičiuotos pagal vidutinę apyvartą Sąjungos rinkoje per pastaruosius 5 metus). Jei traktorių gamintojas prekiauja Sąjungos rinkoje mažiau kaip penkerius metus, vidurkis apskaičiuojamas pagal faktinį laikotarpį, kurį traktorių gamintojas prekiavo traktoriais Sąjungoje.10.  Pagal kitą galimą alternatyvą 1.1.1. skirsniui, traktorių gamintojas gali prašyti leidimo variklių tiekėjams tiekti rinkai nustatytą skaičių variklių pagal lankstumo schemą. Kiekvienos kategorijos variklių skaičius negali viršyti šių verčių:Variklio kategorija (kW) | Variklių skaičius |19-37 | 200 |37-75 | 150 |75-130 | 100 |130-560 | 50 |11.  Perėjimo nuo III A prie III B etapo laikotarpiu traktorių gamintojas, pageidaujantis pasinaudoti lankstumo schema, turi prašyti savo patvirtinimą suteikiančios institucijos leidimo laikotarpiu nuo vieno iki kito išmetalų kiekio ribojimo etapo tiekti rinkai arba įsigyti iš variklių tiekėjų 1.2.1 ir 1.2.2 skirsniuose nurodytų variklių, kurie neatitinka reikalavimų dėl galiojančių išmetalų kiekio ribinių verčių, tačiau yra patvirtinti kaip atitinkantys reikalavimus dėl ankstesniojo etapo išmetalų kiekio ribinių verčių.12.  Kiekvienos variklių kategorijos variklių, pateiktų rinkai pagal lankstumo schemą, skaičius turi neviršyti 50 % traktorių gamintojų metinės traktorių, kuriuose įmontuotas tos kategorijos variklis, apyvartos (apskaičiuotos pagal vidutinę apyvartą Sąjungos rinkoje per pastaruosius 5 metus). Jei traktorių gamintojas prekiauja Sąjungos rinkoje mažiau kaip penkerius metus, vidurkis apskaičiuojamas pagal faktinį laikotarpį, kurį traktorių gamintojas prekiavo traktoriais Sąjungoje.13.  Pagal kitą galimą alternatyvą 1.2.1. skirsniui, traktorių gamintojas gali prašyti leidimo variklių tiekėjams tiekti rinkai nustatytą skaičių variklių pagal lankstumo schemą. Kiekvienos kategorijos variklių skaičius negali viršyti šių verčių:Variklio kategorija (kW) | Variklių skaičius |37-56 | 200 |56-75 | 175 |75-130 | 250 |130-560 | 125 |14.  Į paraišką patvirtinimą išduodančiai institucijai traktorių gamintojas įtraukia šią informaciją:a) ženklų, tvirtinamų ant kiekvieno traktoriaus, kuriame bus įrengtas variklis, pateiktas rinkai pagal lankstumo schemą, pavyzdį. Ženkle pateikiamas šis tekstas: „TRAKTORIUS Nr. … (traktorių eilės numeris) iš … (bendras atitinkamos galios intervalo traktorių skaičius) SU VARIKLIU Nr. … PAGAL TIPO PATVIRTINIMĄ (Direktyva 2000/25/EB) Nr. …“; irb) papildomo ženklo, tvirtinamo prie variklio su šio priedo 2.2 skirsnyje nurodytu tekstu, pavyzdys.15.  Traktorių gamintojas pateikia patvirtinimą išduodančiai institucijai informaciją apie lankstumo schemos įgyvendinimą, kurios patvirtinimą išduodanti institucija gali paprašyti kaip būtinos sprendimui priimti.16.  Traktorių gamintojas kas šešis mėnesius pateikia kiekvienos valstybės narės, kurioje prekiauja traktoriais arba varikliais, patvirtinimą išduodančiai institucijai ataskaitą apie jo taikomų lankstumo schemų įgyvendinimą. Ataskaitoje turi būti nurodyti suvestiniai duomenys apie variklių ir traktorių, pateiktų rinkai pagal lankstumo schemą, skaičių, variklio ir traktoriaus serijos numeriai ir valstybės narės, kuriose traktoriai pradėti eksploatuoti. Ši tvarka galioja tol, kol vykdoma lankstumo schema.“FINANSINĖ TEISĖS AKTO PASIŪLYMO, KURIO POVEIKIS BIUDŽETUI SUSIJĘS TIK SU PAJAMOMIS, PAŽYMA1. PASIŪLYMO PAVADINIMASEuropos Parlamento ir Tarybos direktyvos, kuria iš dalies keičiamos Direktyvos 2000/25/EB nuostatos dėl traktorių, pateiktų rinkai pagal lankstumo schemą, pasiūlymas2. BIUDŽETO EILUTĖSSkyrius ir straipsnis: Netaikoma.Atitinkamais metais biudžete numatyta suma:3. FINANSINIS POVEIKIS( Pasiūlymas neturi finansinio poveikio.4. KOVOS SU SUKČIAVIMU PRIEMONĖSNetaikoma.5. KITOS PASTABOSNėra.[1] OL L173, 2000 7 12, p. 1.[2] OL L55, 2005 3 1, p. 35.[3] OL L 225, 2004 6 25, p. 3.[4] Galutinis techninės peržiūros ataskaitos projektas yra NRMM tinklalapyje Europos svetainėje: http://ec.europa.eu/enterprise/mechan_equipment/emissions/2007tecrew_dfr.pdf[5] Galutinis poveikio vertinimo tyrimo ataskaitos projektas, parengtas ARCADIS N.V., yra NRMM tinklalapyje Europos svetainėje: http://ec.europa.eu/enterprise/mechan_equipment/emissions/impactassessment/nrmm_iastudy_fnrep.pdf[6] OL C , , p. .[7] OL C , , p. .[8] OL C , , p. .[9] OL L 173, 2000 7 12, p. 1.